এবার এডলফ হিটলারের জন্মশহর অস্ট্রিয়ার ব্রাউনাউও তার সম্মানসূচক নাগরিকত্ব বাতিল করেছে। বৃহস্পতিবার রাতে নগর পরিষদে সর্বসম্মতিক্রমে হিটলারের  নাগরিকত্ব প্রত্যাহার করা হয়। একইসঙ্গে হিটলারকে দেয়া সব ধরনের সম্মানসূচক পদবিও প্রত্যাহার করা হবে। পরিষদের বিবৃতির বরাত দিয়ে অস্ট্রিয়া প্রেস এজেন্সি জানায়, হিটলারকে নাগরিকত্ব দেয়া হয়েছে এমন কোনো নথি খুঁজে পাওয়া যায় না। সম্মানসূচক এ নাগরিকত্ব প্রতীকি এবং তা প্রত্যাহার করা হয়েছে। এডলফ হিটলারের জন্মস্থান রানশোফেন ১৯৩৩ সালে তাকে সম্মানসূচক নাগরিত্ব দেয়। ১৯৩৯ সালে রানশোফেন ও ব্রাউনাউ একত্রিত হয়।